**გ ა ნ მ ა რ ტ ე ბ ი თ ი ბ ა რ ა თ ი**

**„აჭარის ავტონომიური რესპუბლიკის 2023 წლის რესპუბლიკური ბიუჯეტის შესახებ“ აჭარის ავტონომიური რესპუბლიკის კანონში ცვლილების შეტანის თაობაზე აჭარის ავტონომიური რესპუბლიკის კანონის პროექტზე**

**ა) ზოგადი ინფორმაცია კანონპროექტის შესახებ:**

# ა.ა) კანონპროექტის მიღების მიზეზი:

„საქართველოს საბიუჯეტო კოდექსის“ 103-ე მუხლისა და „აჭარის ავტონომიური რესპუბლიკის საბიუჯეტო პროცესისა და უფლებამოსილებათა შესახებ“ აჭარის ავტონომიური რესპუბლიკის კანონის 32-ე მუხლის მოთხოვნების შესრულება;

# ა.ბ) კანონპროექტის მიზანი:

აჭარის ავტონომიური რესპუბლიკის 2023 წლის რესპუბლიკური ბიუჯეტის შემოსულო­ბებისა და გადასახდელების დაზუსტება;

# ა.გ) კანონპროექტის ძირითადი არსი:

საბიუჯეტო ორგანიზაციებისათვის გათვალისწინებული ასიგნებების ცვლილება, საერთო-რესპუბლიკური მნიშვნელობის გადასახდელების ცვლილება, რეს­პუბ­ლიკური ბიუჯეტის შემოსულობების ცვლილება.

**ბ) კანონპროექტის ფინანსური დასაბუთება:**

# ბ.ა) კანონპროექტის მიღებასთან დაკავშირებით აუცილებელი გადასახდე­ლების დაფინანსების წყარო:

წარმოდგენილი კანონპროექტით გათვალისწინებული გადასახდელების და­ფი­ნან­სე­ბის წყაროს წარმოადგენს აჭარის ავტონომიური რესპუბლიკის რესპუბ­ლიკური ბიუ­ჯე­ტის შემოსულობები;

# ბ.ბ) კანონპროექტის გავლენა ბიუჯეტის შემოსულობების ნაწილზე:

**რესპუბლიკური ბიუჯეტის შემოსულობების საპროგნოზო მაჩვენებელი (ნაშთის გამოყენების გარეშე) განი­საზღვრა 541 949,4 ათასი ლარით. რესპუბლიკური ბიუჯეტის შემოსულობების საპროგ­ნოზო მაჩვენებელი სულ მცირდება 18 240,0 ათასი ლარით.**

**საპროგნოზოდ იზრდება შემოსულობები 23 150,0 ათასი ლარით, კერძოდ:**

რესპუბლიკური ბიუჯეტის შემოსავლები 2023 წლის დამტკიცებულ საპროგნოზო მაჩვენებელთან შედარებით იზრდება 23 150,0 ათასი ლარით:

საშემოსავლო გადასახადი ფაქტიური და მოსალოდნელი შესრულების გათვალისწინებით 2023 წლის დამტკიცებულ საპროგნოზო მაჩვენებელთან შედარებით იზრდება 20 000,0 ათასი ლარით და წლიური საპროგნოზო მაჩვენებელი განისაზღვრა 480 000,0 ათას ლარს.

ასევე იზრდება სხვა შემოსავლების საპროგნოზო მაჩვენებელი 3 150,0 ათასი ლარით და წლიური საპროგნოზო მაჩვენებელი განისაზღვრა 21 245,0 ათასი ლარის ოდენობით. კერძოდ, იზრდება: შემოსავალი მიწის იჯარიდან და მართვაში (უზურფრუქტი, ქირავნობა და სხვა) გადაცემიდან - 310,0 ათასი ლარით, შემოსავლები მომსახურების გაწევიდან - 240,0 ათასი ლარი და ტრანსფერები რომელიც სხვაგან არ არის კლასიფიცირებული - 2 600,0 ათასი ლარით.

**მცირდება შემოსულობები 41 390,0 ათასი ლარით, კერძოდ:**

მცირდება **სხვა შემოსავლების** საპროგნოზო მაჩვენებელი 1 390,0 ათასი ლარით, კერძოდ, დეპოზიტებზე და ანგარიშებზე დარიცხული პროცენტებიდან მისაღები შემოსავლები - 1 300,0 ათასი ლარით და ჯარიმებიდან, სანქციებიდან და საურავებიდან მისაღები შემოსავლები 90,0 ათასი ლარით.

**მცირდება არაფინანსური აქტივების კლება 40 000,0 ათასი ლარით და შეადგენს 40 415,7 ათასი ლარი, კერძოდ, მცირდება არაწარმოებული აქტივების (მიწა) გაყიდვიდან მისაღები შემოსავლები 40 000,0 ათასი ლარით.**

**მცირდება ფინანსური აქტივების კლება** (ნაშთის გამოყენება) **9 697,9 ათასი ლარით და წლიური მოცულობა განისაზღვრა 30 702,1 ათასი ლარით.**

# ბ.გ) კანონპროექტის გავლენა ბიუჯეტის ხარჯვით ნაწილზე:

**წარმოდგენილი პროექტის მიხედვით რესპუბლიკური ბიუჯეტის გადასახდელების საპროგნოზო მაჩვენებელი მცირდება ჯამში 27 937,9 ათასი ლარით და 2023 წლის რესპუბლიკური ბიუჯეტის ასიგნებები განისაზღვრა 572 651,4 ათასი ლარის ოდენობით.**

რესპუბლიკური ბიუჯეტის ასიგნებების ცვლილება გამოწვეულია ძირითადად საბიუჯეტო ორგანიზაციების მიერ მიმდინარე წელს განსახორციელებელი მოქმედი პროექტების/ღონისძიებების მოცულობის ცვლილებით, სახელმწიფო შესყიდვების შედეგად წარმოქმნილი ეკონომიებისა და სხვადასხვა გარემოებებით.

**კერძოდ, 2023 წლის რესპუბლიკური ბიუჯეტის ცალკეული გადასახდელების მოცულობა მცირდება 39 305,9 ათასი ლარით :**

**კერძოდ:**

**აჭარის ავტონომიური რესპუბლიკის ფინანსთა და ეკონომიკის სამინისტრო** **- 21 914,8 ათასი ლარით** (მათ შორის: აჭარის ტერიტორიაზე არსებული მთის კურორტებისა და სარეკრეაციო ადგილების განვითარება - 2 315,5 ათასი ლარი, ტურისტული ინფრასტრუქტურის განვითარების ხელშეწყობა - 3 050,0 ათასი ლარი, სოციალური და სტიქიის შედეგად დაზარალებული ოჯახებისათვის საცხოვრებელი პირობებით უზრუნველყოფის პროგრამა - 6 000,0 ათასი ლარი, აჭარის მაღალმთიანი რეგიონის გაზიფიცირება - 2 780,0 ათასი ლარი, ბათუმის ბულვარის ინფრასტრუქტურის მოვლა-შენახვისა და განვითარების ხელშეწყობა - 1 065,7 ათასი ლარი, ახალი შესაძლებლობები ბიზნესისთვის - 250,0 ათასი ლარი, რეგიონის, როგორც ტურისტული დანიშნულების ადგილის მარკეტინგი საერთაშორისო ბაზრებზე – 1 383,8 ათასი ლარი, რეგიონის ტურისტული პოტენციალის პოპულარიზაციისათვის საჭირო მასალების დამზადება - 360,3 ათასი ლარი, ტურისტული პროდუქტების განვითარება და დივერსიფიკაცია - 490,0 ათასი ლარი, ტურიზმის დარგში სერვისის განვითარების ხელშეწყობა - 214,1 ათასი ლარი, გზების რეაბილიტაცია - 1 989,9 ათასი ლარი, ხელოვნური ნაგებობების მშენებლობა-რეაბილიტაცია - 1 068,1 ათასი ლარი, საგზაო ინფრასტრუქტურის მოვლა-შენახვა - 785,1 ათსი ლარი);

**აჭარის ავტონომიური რესპუბლიკის განათლების, კულტურისა და სპორტის სამინისტრო** **- 4 553,8 ათასი ლარით** (მათ შორის: საპანსიონო მომსახურების მქონე საჯარო სკოლების ხელშეწყობა - 105,6 ათასი ლარი, გაძლიერებული (ფიზიკა, მათემატიკა) და ინკლუზიური სწავლების ხელშეწყობა - 108,6 ათსი ლარი, პროექტების მხარდაჭერა, ფესტივალების და ღონისძიებების ორგანიზება - 300,0 ათასი ლარით, კულტურული მემკვიდრეობის შენარჩუნება და განვითარება - 1 360,0 ათასი ლარი, სსიპ აჭარის მუზეუმი - 573,6 ათასი ლარი, კულტურის დაწესებულებების ინფრასტრუქტურის გაუმჯობესება - 1 900,0 ათასი ლარი);

**აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო - 25,0 ათასი ლარით** (მათ შორის: ჯანმრთელობისა და სოციალური დაცვის სფეროს პოლიტიკის შემუშავება და მართვა - 25,0 ათასი ლარი);

**აჭარის ავტონომიური რესპუბლიკის სოფლის მეურნეობის სამინისტრო - 1 249,0 ათასი ლარით** (მათ შორის ა(ა)იპ აგროსერვის ცენტრის სანერგე და საჩითილე მეურნეობებში ნერგისა და ჩითილის წარმოება - 127,9 ათასი ლარით, სოფლისა და სოფლის მეურნეობის განვითარების ხელშეწყობა - 703,3 ათასი ლარით, სსიპ სატყეო სააგენტოს ორგანიზაციული მართვა - 360,0 ათასი ლარით)**;**

**საერთო რესპუბლიკური მნიშვნელობის გადასახდელები - 11 563,3 ათასი ლარი** (მათ შორის: შპს პროექტების მართვის კომპანია - 9 333,1 ათასი ლარი, შპს გოდერძი რესორტს - 100,0 ათასი ლარი, შპს „აჭარის ნარჩენების მართვის კომპანია“ – 659,9 ათასი ლარი, ევროპის რეკონსტრუქციისა და განვითარების ბანკიდან (EBRD) მიღებული სესხის დაბრუნება - 221,0 ათასი ლარი, კომუნალური ინფრასტრუქტურის დაწესებულებათა რეაბილიტაციისათვის (KFW) მიღებული სესხის დაბრუნება - 1 000,0 ათასი ლარი, სარეზერვო ფონდი - 249,3 ათასი ლარი).

**რესპუბლიკური ბიუჯეტის გადასახდელების საპროგნოზო მოცულობა იზრდება 11 368,0 ათასი ლარით:**

**აჭარის ავტონომიური რესპუბლიკის ფინანსთა და ეკონ­ომიკის სამინისტრო** **- 80,5 ათასი ლარით;**

**აჭარის ავტონომიური რესპუბლიკის განათლების, კულტურისა და სპორტის სამინისტრო** **- 2 589,0 ათასი ლარით** (მათ შორის:

* 2 500,0 ათასი ლარით - ქვეპროგრამა „საჯარო სკოლების ინფრასტრუქტურის გაუმჯობესება“;

**აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო - 8 239,5 ათასი ლარით** (მათ შორის:

* 2 500,0 ათასი ლარით - მოსახლეობის ინდივიდუალური სამედიცინო დახმარება;
* 3 000,0 ათასი ლარით - ავთვისებიანი სიმსივნით დაავადებულ პაციენტთა დამატებითი სამედიცინო მომსახურება;
* 252,0 ათასი ლარით - მოზრდილი მოსახლეობის სამედიცინო რეაბილიტაცია;
* 600,0 ათასი ლარით - ზოგიერთი სოციალური კატეგორიის მოსახლეობის სამედიცინო მომსახურების თანადაფინანსება;
* 605,0 ათასი ლარით - გულის ქირურგიის დამატებითი სამედიცინო მომსახურება;
* 200,0 ათასი ლარით - უშვილობის დიაგნოსტიკა და მკურნალობა;
* 450,0 ათასი ლარით - მოსახლეობის საზღვარგარეთ მკურნალობის თანადაფინანსება;
* 187,5 ათასი ლარით - სოციალური პროგრამები;
* 420,0 ათასი ლარით - ეკომიგრანტი ოჯახების საცხოვრებლით უზრუნველყოფა;

**აჭარის ავტონომიური რესპუბლიკის აჭარის არ სოფლის მეურნეობის სამინისტრო - 459,0 ათასი ლარით** (მათ შორის:

* 459,0 ათასი ლარით - ციტრუსის მოსავლის რეალიზაციის ხელშეწყობა;

**ბ.დ) აჭარის ავტონომიური რესპუბლიკის ახალი ფინანსური ვალდებულებები:**

კანონის პროექტი განსაზღვრავს აჭარის ავტონომიური რესპუბლიკის 2023 წლის რესპუბლიკური ბიუჯეტით გათვალისწინებულ ვალდებულებებს.

**ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება:**

წარმოდგენილი კანონპროექტი ითვალისწინებს მნიშვნელოვანი რესურსების გამოყოფას სხვადასხვა სფეროებზე, რაც საბოლოო ჯამში გააუმჯობესებს რეგიონის მოსახლეობის სოციალურ-ეკონომიკურ მდგომარეობას.

**ბ​1) ბავშვის უფლებრივ მდგომარეობაზე კანონპროექტის ზეგავლენის შეფასება:**

ბიუჯეტის კანონპროექტი არ ზღუდავს ბავშვთა უფლებრივ მდგომარეობას და ასახავს არსებული პოლიტიკის ფარგლებში განსახორციელებელი ღონისძიებების დასაფინანსებლად საჭირო რესურსებს პასუხისმგებელი მხარჯავი დაწესებულებების შესაბამის პროგრამულ კოდებში.

**ბ​2) გენდერული თანასწორობის მდგომარეობაზე კანონპროექტის მოსალოდნელი ზეგავლენის შეფასება:**

ბიუჯეტის კანონპროექტი ასახავს გენდერული თანასწორობის პრინციპებს.

**გ) კანონპროექტის მომზადების პროცესში მიღებული კონსულტაციები:**

**გ.ა) კანონპროექტის შემუშავებაში მონაწილე სახელმწიფო, არასახელმწიფო ან/და საერთაშორისო ორგანიზაცია (დაწესებულება), ექსპერტი, ასეთის არსებობის შემთხვევაში:**

ასეთი არ არსებობს.

**გ.ბ) კანონპროექტის შემუშავებაში მონაწილე ორგანიზაციის (დაწესებულების) ან/და ექსპერტის შეფასება კანონპროექტის მიმართ, ასეთის არსებობის შემთხვევაში:**

ასეთი არ არსებობს.

**დ) კანონპროექტის ავტორი:**

აჭარის ავტონომიური რესპუბლიკის ფინანსთა და ეკონომიკის სამინისტრო.

**ე) კანონპროექტის ინიციატორი:**

აჭარის ავტონომიური რესპუბლიკის მთავრობის თავმჯდომარე.